_:nb2bd2a9ee15043f1af3f0ae15db243edxb5
<http://schema.org/reviewBody>
"Dette er en veldig fin og solid bok. Men jeg syns den var dyr. Den passer kanskje fint for skoler til bruk i morsmålsundervisning, men jeg tviler på om to-språklige familier bruker så mye penger på en barnebok. Den inneholder bare fire eventyr. Illustrasjonene er nydelige, koselige og morsomme, og de er fine å se på. Men jeg syns sammenhengen mellom tekst og bilder er helt bak mål. Her finnes det ikke noe samsvar i det hele tatt. Jeg har lest hundrevis av bøker på mange språk, men har aldri sett slik mangel på kongruens. Når jeg ser en illustrasjon i en bok, syns jeg den skal gi en pekepinn på hva teksten handler om. Det virker som illustratøren bare har tegnet etter tema &quot;norske folkeeventyr&quot; generelt, og ikke visst hvilke eventyr hun skulle illustrere. Hun er jo kjempeflink og formidler hyggelig stemning og undring i sine tegninger, men jeg blir veldig forvirret når jeg skal lese på et fremmed språk og bildene ikke stemmer. Ellers er det en fin bok og morsomme eventyr. Anbefales å lese for alle barn med albansk som morsmål. "
<https://www.bokkilden.no/laeremidler/peralla-popullore-norvegjeze-norske-folkeeventyr-sven-hauge/produkt.do?produktId=4505107>